text: О'Нийл отрече интерес към Жигич - Европейски футбол - Sportal.bg
  Мениджърът на Астън Вила Мартин О'Нийл отхвърли появилите се твърдения, че клубът се опитва да привлече нападателя на Валенсия Никола Жигич. Преди 2 дни спортният директор на "прилепите" Хуан Санчес заяви, че тима е получил оферта от "Вила Парк" на стойност 5 милиона паунда за сърбина, но днес О'Нийл отрече за подобно предложение. Пред клубния сайт на отбора 56-годишният специалист каза, че не знае от къде е дошла тази информация, но тя е напълно невярна: "Няма и капка истина в тези твърдения. Това са просто спекулации, които подвеждат хората и реших да разясня случая. Дори не познавам агента на играча."